Marcus Valerius Messalla (consul 32 a.C.n.)
Marcus Valerius Messalla (natus saeculo 1 a.C.n., mortuus ignoto anno) senator Romanus erat.

Familia
Pater eius Marcus Valerius Messalla Rufus anno 53 a.C.n. consul fuit, frater Potitus Valerius Messala anno 29 a.C.n. consul suffectus erat. Ipse  Marcum Valerium Messallam Barbatum Appianum, consulem ordinarium anni 12 a.C.n. adoptavit.

Cursus honorum
Triumvir monetalis (vel quaestor?) anno 53 a.C.n. fortasse fuit siquidem denarium MESSAL.F inscriptum cudi iussit addito titulo PATRE COS (etenim pater eius  illo anno consulatum gerebat) et litteris SC (senatusconsulto) : in quo denario dea Roma galeata ex una parte conspicua est, ex altera sella curulis supra diadema sceptro circumvolutum, quod ad gloriosissimum e maioribus eius referri solet, Publium Valerium Publicolam qui regno abrogato consulum imperium instituit. Anno 32 a.C.n. Marcus Valerius Messala consul suffectus creatus est.

Notae 

Nati saeculo 1 a.C.n.
Consules
Senatores
Messalla, Marcus
Mortui saeculo 1 a.C.n. aut 1